Miestne zastupiteľstvo mestskej časti Bratislava-Petržalka

Materiál na rokovanie Miestneho zastupiteľstva
mestskej časti Bratislava-Petržalka konaného
dňa 25. septembra 2007

Materiál číslo: 68/2007

K bodu:  Žiadosť o odpustenie poplatkov z omeškania z pohľadávky za ubytovanie    v ubytovni na Antolskej ul. č. 8 v Bratislave-Iveta a Mário Varjanovci

Predkladá:					Návrh uznesenia:

Marian Miškanin				Miestne zastupiteľstvo mestskej časti Bratislava- 
prednosta					Petržalka
					           
Prerokované:	n e s c h v a ľ u j e
	
v miestnej rade 	odpustenie poplatkov z omeškania úhrady nájomného a 
dňa 09. 11. 2007 	službách spojených s užívaním obytnej miestnosti  v ubytovni na Antolskej ul. č. 8 v Bratislave 
 manželom Ivete a Máriovi Varjanovcom

Spracoval:

Edita Jarošová
bytové oddelenie

Dôvodová  správa

     	Manželia  Iveta a Mário Varjanovci požiadali o odpustenie poplatku z omeškania, ktorý im vznikol v súvislosti s pohľadávkou za ubytovanie v ubytovni na Antolskej ul. č. 8 v Bratislave. 
     	Ubytovanie v ubytovni poskytla manželom Varjanovcom a ich dvom deťom Mestská časť Bratislava-Petržalka v roku 1998. Nájomnú zmluvu uzavreli dňa 25. 09. 1998. Nájomný pomer im skončil 30. 06. 2001. K tomuto dátumu manželom vznikol dlh na nájomnom a službách vo výške 17.688,- Sk. Túto sumu uhradili splátkami k 06. 03. 2006. 
      	Poplatok z omeškania v celom rozsahu žiadajú odpustiť z dôvodu, že sa starajú o dve maloleté deti a ich príjem im postačuje akurát na pokrytie základných životných potrieb rodiny. 
	Poplatok z omeškania, ku dňu 12. 09. 2007 v sume 25.503,- Sk, je vymáhaný prostredníctvom exekútora mesačnými zrážkami zo mzdy pána Varjana, z toho dôvodu je poplatok z omeškania aktualizovaný. /ku dňu 14. 06. 2007 bol vo výške 35. 503,- Sk.
	Materiál bol prerokovaný v sociálnej a bytovej komisii dňa 27. 06. 2007, stanovisko komisie tvorí prílohu materiálu.
Materiál bol prerokovaný na zasadnutí Miestnej rady mestskej časti Bratislava-Petržalka dňa 11. septembra 2007, ktorá neodporučila miestnemu zastupiteľstvu poplatky z omeškania úhrady nájomného a službách spojených s užívaním obytnej  miestnosti v ubytovni na Antolskej ul. č. 8 v Bratislave manželom Ivete  a  Máriovi Varjanovcom odpustiť.

Žiadosť o odpustenie poplatkov z omeškania z pohľadávky za ubytovanie v ubytovni na Antolskej ul. č. 8 v Bratislave-Iveta a Mário Varjanovci

Listom, ktorý nám bol doručený dňa 16. 05. 2007, pani Iveta Varjanová a pán Mário Varjan, bytom Antolská 8, Bratislava, požiadali o odpustenie poplatku z omeškania, ktorý im vznikol v súvislosti s pohľadávkou za ubytovanie v ubytovni na Antolskej ul. č. 8. Ubytovňu jej  a manželovi s 2 deťmi poskytla Mestská časť Bratislava-Petržalka  v roku 1998. Nájomnú zmluvu k obytnej miestnosti uzavreli dňa 25. 09. 1998. Nájomný pomer im skončil 
30. 06. 2001, keď Mestská časť Bratislava-Petržalka prestala byť prenajímateľom ubytovne z dôvodu skončenia zmluvy o prenájme. K tomuto dátumu im vznikol dlh 17.886,- Sk. 
Dňa 20. 06. 2002 bol podaný návrh na súd na vydanie platobného rozkazu na sumu 
17.886,- Sk s poplatkom z omeškania 2,5 promile z dlžnej sumy za každý deň omeškania 
od 06. 05. 2000 až do zaplatenia. Dňa 22. 12. 2004 podpísali manželia Varjanovci dohodu o splátkach dlhu vo výške 17.688,- Sk, ktorou sa zaviazali splácať uvedený dlh mesačne  
po 500, - Sk od januára 2004. Tento záväzok si však neplnili pravidelne, zaplatili len  
2 x 500,- Sk v roku 2004 a preto mestská časť. podala návrh na súd na nariadenie výkonu rozhodnutia zrážkami zo mzdy povinných na sumu 16.688,- Sk s poplatkom z omeškania 2,5 promile z dlžnej sumy za každý deň omeškania od 06. 05. 2000 až do zaplatenia, trov 
na nariadenie výkonu rozhodnutia 500,-Sk a pomoc súdu 200,-Sk. Povinní uhradili zrážkami zo mzdy pána Mária Varjana sumu 16.688- Sk. Poplatky z omeškania zo sumy 17. 688,- Sk boli ku dňu zaplatenia istiny dňa 06. 03. 2006 vyčíslené na sumu 89.503,- Sk. Z tejto sumy ostávalo ku dňu 14. 06. 2007 zaplatiť 35. 503,- Sk a 700,- Sk trovy. Suma je vymáhaná exekučne u platiteľa mzdy pána Mária Varjana. /ku dňu 12. 09. 2007 je výška poplatku z omeškania 25.503,- Sk/.
Manželia Varjanovci s dvomi deťmi, nar. r. 1993 a 1995, bývajú stále v ubytovni 
na Antolskej 8 v Bratislave. Za ubytovanie a služby platia mesačne 3.200,- Sk. Aj súčasný prenajímateľ ubytovne u nich eviduje nedoplatok, na zaplatenie ktorého im povolil splátkový kalendár. Dlh budú strhávať pani Varjanovej z platu/pracuje u prenajímateľa ubytovne/, keď skončí exekúcia na manželovom plate. Súčasný čistý mesačný príjem pána Varjana 
je 19.516,-Sk a pani Varjanovej 12. 141,- Sk + 1080,-Sk prídavky na deti, spolu 13.221,-Sk.
Poplatky z omeškania žiadajú manželia Varjanovci odpustiť z dôvodu, že ich príjmy pri dvoch maloletých deťoch im postačujú sotva na pokrytie základných potrieb rodiny.     

Stanovisko 
zo zasadnutia sociálnej a bytovej komisie dňa 27. 06. 2007

K bodu:  Žiadosť o odpustenie poplatkov z omeškania z pohľadávky za ubytovanie v ubytovni  na Antolskej ul. č. 8 v Bratislave – Iveta a Mário Varjanovci

Stanovisko:

Sociálna a bytová komisia neodporúča poslancom miestnej rady a miestneho zastupiteľstva schváliť odpustenie poplatkov z omeškania úhrady nájomného a službách spojených s užívaním obytnej  miestnosti v ubytovni na Antolskej ul. č. 8 v Bratislave Ivete a Máriovi Varjanovcom.
	
Prítomní:
Anna Sotníková, Oľga Adamčiaková, Viera Palková, Michal Novota, Rastislav Pavlík .Elena Králiková, Helena Stachová, Radoslav Stuhl, Dušan Smolka

Hlasovanie:	       za 		proti	        zdržal sa         
		        0		 9	          0

V Bratislave 27. 06. 2007				Anna Sotníková,  v.r.
							        predseda